Diari Oficial de la Generalitat Valenciana


Sumari del DOGV 3945, del 22-02-2001 (2001/1153)

ORDRE de 8 de gener 2001, de la Conselleria de Cultura i Educació, per la qual s'atribuïx la denominació específica de Beatriu Fajardo de Mendoza a l'Institut d'Educació Secundària número 4 de Benidorm.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1153


Data del document
:   08-01-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Benidorm
    * ensenyament secundari

ORDRE de 8 de gener 2001, de la Conselleria de Cultura i Educació, per la qual s'atribuïx la denominació específica de Beatriu Fajardo de Mendoza a l'Institut d'Educació Secundària número 4 de Benidorm. [2001/A1153]
  
El Consell Escolar de l'Institut d'Educació Secundària número 4 de Benidorm va aprovar, per unanimitat, en la sessió celebrada el 18 de maig de 2000, sol·licitar per al mencionat centre la denominació específica de Beatriu Fajardo de Mendoza. Esta proposta fou aprovada, per unanimitat pel Consell Escolar Municipal de Benidorm, en la sessió celebrada el dia 19 de setembre de 2000, i disposa de l'informe favorable de la Direcció Territorial de Cultura i Educació d'Alacant.
  
Beatriu Fajardo de Mendoza va heretar amb grans dificultats, el 1654, el senyoriu de Benidorm a la mort de son pare. Dit senyoriu solament es podia heretar per línia exclusivament masculina, i, per això, va ser necessari recórrer al rei Felipe IV perquè en donara l'autorització. El 8 de maig de 1666 va atorgar la carta pobla a un grup de persones amb la finalitat de repoblar la vila de Benidorm. Per tal d'aconseguir-ho, a més de la carta pobla, va manar construir-hi un sistema de regatge i va establir els límits municipals de la recent refundada vila de Benirdom. Per la qual cosa se la pot considerar, sense exagerar, com la segona fundadora de Benidorm.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, de Govern Valencià, i publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Beatriu Fajardo de Mendoza a l'Institut d'Educació Secundària número 4 de Benidorm, codi 60024986.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, un recurs de reposició o bé plantejar-hi directament un recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 8 de gener de 2001
  
El conseller de Cultura i Educació,
  
MANUEL TARANCÓN FANDOS